UBIS สองฟลอร์ ! ปรับฐานหลังถลำลึกเข้าเขตซื้อมากไป-ขาดปัจจัยใหม่หนุน
UBIS สองฟลอร์ ! ปรับฐานหลังถลำลึกเข้าเขตซื้อมากไป-ขาดปัจจัยใหม่หนุน โดยหุ้นปิดภาคเช้าวันนี้(12ต.ค.64) อยู่ที่ระดับ 9.55 บาท ลบ 4.05 บาท หรือ 29.78%
UBIS สองฟลอร์ ! ปรับฐานหลังถลำลึกเข้าเขตซื้อมากไป-ขาดปัจจัยใหม่หนุน โดยหุ้นปิดภาคเช้าวันนี้(12ต.ค64) อยู่ที่ระดับ 9.55 บาท ลบ 4.05 บาท หรือ 29.78%
12 ต.ค. 2564

ผู้สื่อข่าวรายงานว่า วันนี้(12 ต.ค.64) ราคาหุ้นบริษัท ยูบิส (เอเชีย) จำกัด (มหาชน) หรือ UBIS ปิดภาคเช้าอยู่ที่ระดับ 9.55 บาท ลบ 4.05 บาท หรือ 29.78% ด้วยมูลค่าซื้อขาย 294.77 ล้านบาท ราคาหุ้นร่วงต่ำสุดของวัน ( Floor) 2 วันติด โดยวานนี้(11ต.ค.64) ปิดที่ระดับต่ำสุดของวันที่ระดับ 13.60 บาท

อย่างไรก็ตามราคาหุ้นปรับฐานแรง เนื่องจากกราคาทะยานแรง 1 เดือน และถลำลึกเข้าเขตซื้อมากไป โดยนับตั้งแต่ราคาหุ้นอยู่ที่ระดับ 7.20 บาท เมื่อวันที่ 2 ก.ย.2564 จนมาอยู่ที่ระดับ 19.30 บาท ณ วันที่ 8 ต.ค.2564  หรือปรับตัวเพิ่มขึ้นกว่า 160% ขณะเดียวกันราคาหุ้นขาดปัจจัยใหม่หนุน
ด้านผลการดำเนินงานในไตรมาส 2/64 มีกำไรสุทธิ 32.81 ล้านบาท เทียบกับช่วงเดียวกันของปีก่อนที่มีกำไรสุทธิ 30.64 ล้านบาท ขณะที่งวด 6 เดือนแรกปี 2564 มีกำไรสุทธิอยู่ที่ 53.06 ล้านบาท
อนึ่ง UBIS ผลิตและจำหน่ายผลิตภัณฑ์ยางยาแนวฝากระป๋อง และแลคเกอร์เคลือบกระป๋อง เพื่อใช้ในอุตสาหกรรมการผลิตภาชนะ กระป๋องโลหะ และฝาโลหะ ในการบรรจุอาหาร เครื่องดื่ม และผลิตภัณฑ์อื่นๆ